Koordinatės: 54°53′47″ š. pl. 23°54′17″ r. ilg.﻿ / ﻿54.89639°š. pl. 23.90472°r. ilg.﻿ / 54.89639; 23.90472

|  |
| --- |
| *Kauno diena* |
|  |
| Tipas | Dienraštis |
| Savininkas | UAB „Diena Media News" |
| Vyr. redaktorius | Arūnas Andriuškevičius |
| Įsteigta | 1945 m. lapkričio 1 d. |
| Būstinė | I.Kanto g. 18, 44296 Kaunas, Lietuva |
| Tiražas | 22 000 (2010 m.) |
| Svetainė | kauno.diena.lt |

Kauno tiesa, 1967 m.
**„Kauno diena"** – Lietuvos dienraštis.

Istorija
--------

1945 m. lapkričio 1 d. išleistas Kaune. Iki 1950 m. spalio 15 d. vadinosi „Tarybų Lietuva" ir buvo Kauno miesto ir apskrities komunistų vykdomųjų komitetų organas.

1950–1992 m. vadinosi „Kauno tiesa". 1950–1953 m. Kauno srities ir miesto laikraštis (buvo leidžiamas ir rusiškai – „Kaunasskaja pravda"). 1953–1990 m. LKP Kauno m. komiteto ir miesto LDT laikraštis.

Nuo 1990 m. vasario 16 d. ėjo kaip nepriklausomas Kauno miesto laikraštis, leidžiamas redaktorių tarybos 5 kartus per savaitę. 1992 m. birželio 17 d. persivadino į „Kauno dieną". Nuo 1994 m. ėjo 6 kartus per savaitę kaip Kauno miesto ir krašto laikraštis, 1995–1996 m. kaip miesto ir apskrities laikraštis, nuo 1996 m. birželio mėn. – nacionalinis dienraštis.

1998 m. nusipirko Norvegijos bendrovės „Orkla Media" įkurta bendrovė „Orkla Press". 2006 m. spalį parduota JK| fondo „Mecom" valdomai Norvegijos kompanijai „Mecom Press". 2006 m. gruodį akcijas nupirko bendrovė „Hermis Capital". 2010 m. 50,15 proc. žiniasklaidos bendrovės „Diena Media News" (DMN), leidžiančios regioninius laikraščius „Kauno diena", „Vilniaus diena" ir „Klaipėda", akcijų įsigijo „Baltijos įmonių finansai", pirkinį finansavo Ūkio bankas. Likusias 48,85 proc. DMN akcijų valdo „Hermis Capital".

Dienraštis buvo įsikūręs įvairiose Kauno miesto vietose: Miško g. 11 (buv. A. Puškino g.), Gedimino g. 45, nuo 1987 m. – Vytauto pr. 27.

2007 m. rugpjūčio mėn. Bronislovo Lubio kontroliuojamam koncernui UAB Achemos grupė už neskelbiamą sumą parduotas pagrindinis dienraščio biuras su žemės sklypu Vytauto pr. 2007 m. lapkričio mėn. redakcija įsikūrė nuomojamose patalpose Kęstučio g. 86.

Dienraštis
----------

Pagrindinės rubrikos: „Miesto aktualijos", „Politika", „Teisėtvarka", „Ekonomika", „Pasaulis", „Sportas". Priedai: „Namai", „Sveikata", „Ratai", „Šeima", „Šokoladas", „Menas", „Pramogos", „TV diena" ir kt.

2005 m. apie 90% tiražo buvo išplatinama prenumeratoriams. Per metus „Kauno dienai" spausdinti sunaudota apie 1000 tonų laikraštinio popieriaus.

### Tiražas

### Metų žmogus

1992–2006 m. „Kauno diena" organizavo populiariausio Lietuvos žmogaus rinkimus. Į populiariausiųjų dešimtuką skaitytojai siūlė, jų nuomone, ryškiausias, iškiliausias asmenybes, labiausiai Lietuvai ir Kaunui nusipelniusius žmones – politikus, visuomenės veikėjus, mokslininkus, menininkus, garsius sportininkus. Metų žmogus ir populiariausių žmonių dešimtukas buvo skelbiamas paskutiniame metų laikraščio numeryje.

Metų žmogumi išrinkti:

|  |  |  |
| --- | --- | --- |
| * 1992 m. – Ričardas Mikutavičius
* 1993 m. – Mykolas Biliūnas
* 1994 m. – Ričardas Mikutavičius
* 1995 m. – Ričardas Mikutavičius
* 1996 m. – Ričardas Mikutavičius
 | * 1997 m. – Algirdas Brazauskas
* 1998 m. – Valdas Adamkus
* 1999 m. – Valdas Adamkus
* 2000 m. – Algirdas Brazauskas
* 2001 m. – Valdas Adamkus
 | * 2002 m. – Valdas Adamkus
* 2003 m. – Arvydas Sabonis
* 2004 m. – Valdas Adamkus
* 2005 m. – Valdas Adamkus
* 2006 m. – Valdas Adamkus
 |

### Metų kaunietė

Nuo 2012 m. „Kauno diena" organizavo Metų kaunietės rinkimus. Dienraščio skaitytojai buvo kviečiami atkreipti daugiau dėmesio į miestą garsinančias, Kauno ir kauniečių labui besidarbuojančias, kuriančias moteris ir siūlyti kandidates, o paskui balsuoti rinkimuose. Tarptautinės moters dienos proga (kovo 8-oji) buvo skelbiama konkurso nugalėtoja, renginį globojo Lietuvos Respublikos Prezidentė Dalia Grybauskaitė ir Lietuvos Respublikos Prezidentas Gitanas Nausėda.

Metų kauniete išrinktos:

|  |  |  |
| --- | --- | --- |
| * 2012 m. – Rūta Meilutytė
* 2013 m. – Jolanta Šmidtienė
* 2014 m. – Dovilė Bubnienė
* 2015 m. – Aistė Grybauskienė
 | * 2016 m. – Dalia Jatautaitė
* 2017 m. – Ingrida Veliutė
* 2018 m. – Olivija Gustienė
* 2019 m. – Andrėja Veličkaitė
 | * 2020 m. – Jūratė Jankauskienė
* 2021 m. – Milda Dambrauskienė
 |

Redaktoriai
-----------

* 1945 m. Jonas Šimkus
* 1945–1950 m. Donatas Roda
* 1950 m. Juozas Chlivickas
* 1951–1953 m. Povilas Putrimas
* 1954–1956 m. Julius Čygas
* 1956–1958 m. V. Norvaiša
* 1958–1960 m. Juozas Leonavičius
* 1960–1987 m. Zenonas Baltušnikas
* 1987–1998 m. Teklė Mačiulienė
* 1999–2007 m. Aušra Lėka
* 2007 m. Kęstutis Jauniškis
* 2007–2011 m. Žilvinė Petrauskaitė-Taranda
* 2011– m. Jūratė Kuzmickaitė
* 2013 m. Žilvinė Petrauskaitė

Šaltiniai
---------

1. ↑  Juozapas Vytas Urbonas. *Kauno diena*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. - 610 psl.
2. ↑  Žurnalistikos enciklopedija / sud. Genovaitė Burneikienė, Dalia Dirvonaitė. – Vilnius: Pradai, 1997. – 213 psl. – ISBN 9986-776-62-7
3. ↑  Naujuoju „Kauno dienos" savininku taps „Hermis Capital", 2006-12-29
4. ↑  V.Romanovas perka „Diena Media News", kuri leidžia „Kauno dieną" ir „Klaipėdą"? / lrytas.lt, 2010-05-31 Archyvuota kopija 2010-06-03 iš Wayback Machine projekto.
5. ↑  Bronislovui Lubiui Hermis Capital pardavė „Kauno dienos" patalpas, 2007-08-28 Archyvuota kopija 2008-09-28 iš Wayback Machine projekto.
6. ↑  Laikraštis ir žmonės // Kauno diena, 2005-11-26, Nr. 275 (17736)
7. ↑  „Kviečiame išrinkti „Metų kaunietę 2018"!". Kauno diena. 2019-01-12. Nuoroda tikrinta 2019-05-29.
8. ↑
9. ↑

Nuorodos
--------

* Dienraščio tinklalapis
* Dzień Kowieński